
MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
                          415300- Marghita,  Bihor,                                               telefon : 40259362001

                       Calea Republicii,  nr.1,                                                                  +40359409977
                       CUI 4348947                                                                        fax    + 359409982 

                  e-mail: primaria@marghita.ro
Nr. 512 din 17.01.2022
REFERAT DE APROBARE

pentru proiectul  de hotărâre privind aprobarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate

Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate.
Motivul elaborării acestui proiect de hotărâre îl constituie eficientizarea activității instituției și, totodată, eficientizarea funcționalității aparatului de specialitate al primarului Municipiului Marghita și a celorlalte instituții subordonate, având în vedere faptul că s-au vacantat unele funcții prin transferuri, demisii sau mutare pe alte posturi.
Ca urmare, propun următoarele modificări:
1. În cadrul Direcției tehnice: 

   a) Transformarea funcției publice vacante de inspector, clasa I, grad profesional superior, din cadrul compartimentului autorizări, urbanism și amenajarea teritoriului, din nivel superior în nivel inferior, respectiv din  inspector, clasa I, grad profesional superior în inspector, clasa I, grad profesional debutant.
b) Transformarea funcției publice vacante de consilier achiziții publice, clasa I, grad profesional superior, din cadrul compartimentului achiziții publice, din nivel superior în nivel inferior, respectiv din consilier achiziții publice, clasa I, grad profesional superior în consilier achiziții publice, clasa I, grad profesional principal. 
Propun aceaste modificări în cadrul Direcției Tehnice cu scopul de a permite unui număr cât mai mare de candidați să participe la concursul care va fi organizat pentru ocuparea acestei funcții publice vacante. 
   c) înființarea unei funcții contractuale de muncitor calificat cu studii M/G, treapta III; - calificare de zidar în cadrul Compartimentului gospodărire, întreținere domeniu public privat. Propun această modificare pentru buna desfășurare a lucrărilor de întreținere și îndeplinirea atribuțiilor Compartimentului gospodărire, întreținere domeniu public, privat.
2. În cadrul Biroului Poliția Locală: 

    a) Transformarea funcției publice vacante de polițist local, clasa I, grad profesional principal din nivel superior în nivel inferior din cadrul Compartimentului disciplina în construcții și afișajul stradal, respectiv din polițist local, clasa I, grad profesional principal în polițist local, clasa I, grad profesional debutant. Propun această modificare cu scopul de a permite unui număr cât mai mare de candidați să participe la concursul care va fi organizat pentru ocuparea acestei funcții publice vacante. 
 3. În cadrul compartimentului Casa de Cultură: 

a) înființarea unei funcții contractuale de referent cultural cu studii medii, M, treapta IA cu atribuții de organizare evenimente culturale;

b) înființarea unei funcții contractuale de referent cu studii medii, M, treapta IA, cu atribuții de administrator.

Propun aceste modificări cu scopul de a revigora activitatea culturală a Municipiului Marghita prin eficientizarea activității Compartimentului Casa de Cultură, având în vedere că în cadrul  acestui compartiment există o singură funcție contractuală de referent coordonator.
Agumentele care impun modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate sunt:

· Eficientizarea și optimizarea activității instituției;
· Asigurarea unor servicii publice de calitate pentru cetățenii Municipiului Marghita.
În urma modificărilor susmenționate resursele de care dispune instituția vor fi folosite la capacitate maximă și în condiții de eficiență.
Având în vedere Adresa nr.4406/19.04.2021 a Instituției Prefectului Județul Bihor cu privire la stabilirea numărului maxim de posturi pentru anul 2021 se constată faptul că, în urma modificărilor prezentate mai sus, structura aparatului de specialitate şi a instituţiilor subordonate, indiferent de forma de finanţare, este sub numărul stabilit de Instituţia Prefectului Judeţului Bihor în conformitate cu OUG nr.63/2010.
În baza art.129 alin.(2) lit.a), alin.(3) lit.c) din O.U.G.nr. 57/2019 privind Codul administrativ, cu modificările și completările ulterioare, față de cele prezentate mai sus a fost inițiat proiectul  de hotărâre privind aprobarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, care va fi înaintat Consiliului Local al Municipiului Marghita pentru aprobare.
Primar,
Marcel-Emil SAS-ADĂSCĂLIȚII
